Period: Old Babylonian
Genre: Literary
Transliteration:
<SURFACE>
...me šar₂-ra daŋal si-a kur gal-da zag...
en {d}nu-nam-nir-da nam tar-ra piriŋ gal-e he₂-du₇
an ki-še₃ mah-di egir₂ giri₁₇-zal nin me...
...zig₃ gur₃-ru sa₂ zu ama {d}nin-lil₂ dug₄-ga-ni u₁₈-lu
...hi-li šag₄-ga-na-me-en gu₂-da ša-mu-ri-in-la₂
ki-šar₂ u₆ ki-še₃ ša-mu-ra-an-aŋ₂ en {d}nu-nam-nir-e
barag kug-e mi-ni-ib-si-in ama...nam-he₂-a ru-a
en-en gal-gal barag-barag-ge₂-ne giri₁₇ šu ma-ra-ŋal₂-le-eš
ud sed₄ an-dul₃ daŋal-la nam-nun-e <unk> a
ama {d}nin-lil₂ diŋir me giri₁₇-zal nam-he₂-a ru-a-me-en
sa-gid₂-da-am₃
{d}nin-lil₂ ša-mu-ne-mah diŋir gal-gal-e-ne me huš gal-la gu₂ mu-ni-u₂-us₂
...
...diŋir gal-gal-da zag ša₄
...
...<unk> mah mu kur-kur-ra <unk> <unk> <unk>...
...ša-mu-un-til₃ {d}en-lil₂-la₂ munus zid ama {d}nin-lil₂
me giri₁₇-zal šag₄ hi-li si-a-na gu₂-da ma-ra-ni-in-la₂
{d}en-ki {d}nin-ki me kur-kur-ra-ba šu mu-ra-ni-in-du₇-uš
nin-ŋu₁₀ dug₄-ga-zu niŋ₂ mah-am₃ e₂-kur-za hul₂-ni-ib
sa-ŋar-ra-am₃
munus zid ama {d}nin-lil₂ an ki-a i-lim <unk>
ŋiš-gi₄-ŋal₂-bi-im
nin-ŋu₁₀ an ki-še₃ diŋir ušum zag dib
...nin mah an ki-še₃ diŋir ušum zag dib
...giri₁₇-zal šag₄ hi-li si-a-na ki aŋ₂-ni za-e-me-en ul-še₃ me zalag...<unk> lil₂ <unk> <unk> im-ma-ni-dab₅-be₂
u₁₈-ru₁₂-bi-im
a-da-ab...

Cuneiform:
<SURFACE>
...𒈨𒊹𒊏𒂼𒋛𒀀𒆳𒃲𒁕𒍠...
𒂗𒀭𒉡𒉆𒉪𒁕𒉆𒋻𒊏𒊊𒃲𒂊𒃶𒌌
𒀭𒆠𒂠𒈤𒁲𒂠𒅗𒉌𒎏𒈨...
...𒍣𒅍𒊒𒁲𒍪𒂼𒀭𒎏𒆤𒅗𒂵𒉌𒍇𒇻
...𒄭𒇷𒊮𒂵𒈾𒈨𒂗𒄘𒁕𒊭𒈬𒊑𒅔𒇲
𒆠𒊹𒅆𒂍𒆠𒂠𒊭𒈬𒊏𒀭𒉘𒂗𒀭𒉡𒉆𒉪𒂊
𒁈𒆬𒂊𒈪𒉌𒅁𒋛𒅔𒂼...𒉆𒃶𒀀𒊒𒀀
𒂗𒂗𒃲𒃲𒁈𒁈𒆤𒉈𒅗𒋗𒈠𒊏𒅅𒇷𒌍
𒌓𒈹𒁲𒀭𒊨𒂼𒆷𒉆𒉣𒂊<unk>𒀀
𒂼𒀭𒎏𒆤𒀭𒈨𒅗𒉌𒉆𒃶𒀀𒊒𒀀𒈨𒂗
𒊓𒁍𒁕𒀀𒀭
𒀭𒎏𒆤𒊭𒈬𒉈𒈤𒀭𒃲𒃲𒂊𒉈𒈨𒍽𒃲𒆷𒄘𒈬𒉌𒌑𒍑
...
...𒀭𒃲𒃲𒁕𒍠𒁺
...
...<unk>𒈤𒈬𒆳𒆳𒊏<unk><unk><unk>...
...𒊭𒈬𒌧𒋾𒀭𒂗𒆤𒇲𒊩𒍣𒂼𒀭𒎏𒆤
𒈨𒅗𒉌𒊮𒄭𒇷𒋛𒀀𒈾𒄘𒁕𒈠𒊏𒉌𒅔𒇲
𒀭𒂗𒆠𒀭𒎏𒆠𒈨𒆳𒆳𒊏𒁀𒋗𒈬𒊏𒉌𒅔𒌌𒍑
𒎏𒈬𒅗𒂵𒍪𒃻𒈤𒀀𒀭𒂍𒆳𒍝𒄾𒉌𒅁
𒊓𒃻𒊏𒀀𒀭
𒊩𒍣𒂼𒀭𒎏𒆤𒀭𒆠𒀀𒄿𒅆<unk>
𒄑𒄄𒅅𒁉𒅎
𒎏𒈬𒀭𒆠𒂠𒀭𒁔𒍠𒁳
...𒎏𒈤𒀭𒆠𒂠𒀭𒁔𒍠𒁳
...𒅗𒉌𒊮𒄭𒇷𒋛𒀀𒈾𒆠𒉘𒉌𒍝𒂊𒈨𒂗𒌌𒂠𒈨𒌓...<unk>𒆤<unk><unk>𒅎𒈠𒉌𒆪𒁉
𒍇𒂗𒁉𒅎
𒀀𒁕𒀊...